RT มือขึ้น! คว้างานใหม่เดือนม.ค. 8 โครงการ มูลค่ารวม 279.50 ลบ.
RT มือขึ้น! คว้างานใหม่เดือนม.ค. 8 โครงการ มูลค่ารวม 279.50 ลบ.
RT มือขึ้น! คว้างานใหม่เดือนม.ค. 8 โครงการ มูลค่ารวม 279.50 ลบ.
12 ม.ค. 2564

นายชวลิต ถนอมถิ่น ประธานเจ้าหน้าที่บริหาร บริษัท ไร้ท์ทันเน็ลลิ่ง จำกัด (มหาชน) หรือ RT ผู้เชี่ยวชาญพิเศษด้านวิศวกรรมโยธาและธรณีเทคนิค เปิดเผยว่า บริษัทได้รับงานใหม่ 8 โครงการ มูลค่ารวมกว่า 280 ล้านบาท ส่งผลให้งานในมือรอรับรู้รายได้ (Backlog) เพิ่มขึ้นเป็น 4,644.33 ล้านบาท จาก ณ สิ้นเดือนพ.ย.2563 มี Backlog อยู่ที่ 4,364.33 ล้านบาท ซึ่งบริษัทสามารถทยอยรับรู้รายได้ในช่วงปี 64-66
ทั้งนี้ การรับงานดังกล่าว ประกอบด้วย โครงการงานจ้างเหมาทำการงานฟื้นฟูทางหลวง ทางหลวงหมายเลข 2216 ตอนโคกมน-กกกะทอน ตอน 1 ระหว่างกม.67+160 – กม.67+210 มูลค่าโครงการ 11.69 ล้านบาท, โครงการงานจ้างเหมาทำการงานฟื้นฟูทางหลวง ทางหลวงหมายเลข 2013 ตอนบ่อโพธิ์ – โคกงาม ระหว่างกม.70+980 – กม.71+043 มูลค่าโครงการ 19.51 ล้านบาท, งานก่อสร้างบ่อพักและท่อร้อยสายไฟฟ้าใต้ดิน และงานก่อสร้างวางท่อประปาและงานที่เกี่ยวข้อง (โครงการทาหลวงท้องถิ่นสายเชื่อมระหว่างถนนวิภาวดีรังสิตกับถนนพหลโยธิน ช่วงที่ 2 จากสะพานข้ามคลองลาดพร้าวถึงถนนเทพารักษ์ มูลค่าโครงการ 101.14 ล้านบาท
รวมทั้งโครงการจ้างก่อสร้างตามแผนรายประมาณการ กิจกรรมบำรุงรักษาทางหลวง ประจำปี 2564 รหัส 27200 งานฟื้นฟูทางหลวง ทางหลวงหมายเลข 106 ตอน ดอนไชย-ห้วยหญ้าไทร ตอน 1 ระหว่าง กม.15+960 – กม.16+100 มูลค่าโครงการ 19.53 ล้านบาท, โครงการจ้างเหมาทำการฟื้นฟูทางหลวงเพื่อคืนสู่สภาพอย่างยั่งยืน ในทางหลวงหมายเลข 4 ตอนควบคุม 1204 ตอน ตรัง-เขาพับผา ระหว่าง กม.1129+800 – กม.1131+370 (ขวาทาง) มูลค่าโครงการ 43.15 ล้านบาท
อีกทั้งโครงการจ้างก่อสร้างงานบำรุงถนนสาย ภก.4018 แยกทางหลวงหมายเลข 4031 – บ้านโคกโตนด อ.ถลาง จ.ภูเก็ต มูลค่าโครางการ 14.85 ล้านบาท, โครงการจ้างเหมางานทำการฟื้นฟูทางหลวงเพื่อคืนสู่สภาพอย่างยั่งยืน ทางหลวงหมายเลข 4238 ตอนไม้หลา – ลานสกา ระหว่าง กม.9+000 – กม.11+000 มูลค่าโครงการ 22.40 ล้านบาท
รวมถึงโครงการก่อสร้างตามแผนรายประมาณการ กิจกรรมบำรุงรักษาทางหลวง ประจำปี 2564 รหัสงาน 27200 งานฟื้นฟูทางหลวง ทางหลวงหมายเลข1349 ตอนควบคุม 0100 ตอนสะเมิง – วัดจันทร์ ตอน 1 ระหว่างกม.75+680 – กม.75+710 (ขวาทาง) และ กม.76+915 – กม.76+960 (ซ้ายทาง) ตอน 2 ระหว่างกม.72+950 – กม.72+990 (ขวาทาง) และ กม.74+300 – กม.74.340 (ซ้ายทาง) ตอน 3 ระหว่างกม.50+400 – 50+4525 (ขวาทาง), กม.50+550 – กม.50+550 (ขวาทาง), กม.79+700 – กม.79+780 (ขวาทาง) และ กม.83+670 – กม.83+870 (ซ้ายทาง)
นอกจากนี้ บริษัทยังมีงานที่รอผลประมูลงานเพิ่มอีกกว่า 200 ล้านบาท ซึ่งคาดว่าจะรู้ผลภายในไตรมาส 1/64 นี้ โดยบริษัทมีความพร้อมในการรับงานทั้งในด้านบุคลากรและเครื่องจักร – เครื่องมือ ที่สามารถรองรับงานได้ทันที
ขณะที่โครงการโรงไฟฟ้าพลังน้ำเขื่อนคลองตรอน จังหวัดอุตรดิตถ์ ซึ่งเป็นส่วนหนึ่งของโครงการพัฒนาโรงไฟฟ้าพลังน้ำท้ายเขื่อนชลประทาน ขนาดกำลังผลิต 2.5 เมกะวัตต์ มูลค่าโครงการ 189.77 ล้านบาท บริษัทได้ทำการส่งมอบงานให้กับเจ้าของโครงการ การไฟฟ้าฝ่ายผลิตแห่งประเทศไทย (กฟผ.) และรับรู้รายได้ที่เหลือจากโครงการดังกล่าว มูลค่า 4.71 ล้านบาทเป็นที่เรียบร้อยแล้ว ทั้งนี้ กฟผ. เตรียมทำพิธีเปิดในช่วงเดือน ก.พ. 64
“RT มีแผนเข้าประมูลงานใหม่อย่างต่อเนื่อง ทั้งงานสร้างอุโมงค์ งานท่อร้อยสายไฟใต้ดินโครงการก่อสร้างรถไฟฟ้า งาน Slope Protection และงานอื่น ๆ ซึ่งคาดว่าจะมีโอกาสรับงานใหม่อีก เพื่อเพิ่ม Backlog ให้สูงขึ้น โดยบริษัทมีนโยบายรักษา Backlog  ต่อปีไม่ต่ำกว่า 4,000 ล้านบาท” นายชวลิตกล่าว
สำหรับภาพรวมการดำเนินธุรกิจในปี 63 บริษัทคาดว่าจะสามารถเติบโตได้ตามเป้าหมายที่วางไว้ประมาณ 2,800 ล้านบาท เติบโต 20% จากปีก่อน ซึ่งสูงกว่าเป้าหมายเดิมที่ตั้งไว้ 10 -15% สาเหตุที่รายได้รวมเติบโตเกินเป้าหมาย เนื่องจากมีปริมาณงานมากขึ้น และส่งมอบงานได้เร็วกว่าแผน จากความชำนาญและเชี่ยวชาญงานด้านวิศวกรรมโยธาและธรณีเทคนิคโดยเฉพาะ พร้อมรักษาอัตรากำไรขั้นต้นที่ระดับ 22-24% และอัตรากำไรสุทธิไม่ต่ำกว่า 9%